ולטר אופר

ולטר אופר (באנגלית: Walter Ufer ;  22 ביולי 1876 – 2 באוגוסט 1936) היה אמן אמריקאי מטאוס, ניו מקסיקו. יצירתיו הבולטות ביותר מתמקדות בסצנות החיים של האינדיאנים, במיוחד הפואבלו.

 ביוגרפיה וקריירה 
אופר נולד בגרמניה ועבר עם משפחתו ללואיוויל שבקנטקי בשנת 1880 שם גדל.Dearinger, David B. (2004). Paintings and Sculpture in the Collection of the National Academy of Design Volume I, 1826-1925. New York: Hudson Hills Press. p. 546 לאחר התמחות כליתוגרף, הוא נסע לאירופה. כמו רבים מחבריו האמנים הקשורים לקהילה הגרמנית-אמריקאית של אינדיאנפוליס, הוא נסע לגרמניה ללמוד. הוא התאמן בהמבורג ובדרזדן.Eldredge, Charles, et al. (1986). Art in New Mexico 1900-1945: Paths to Taos and Santa Fe. Washington, DC: National Museum of American Art with Abbeville Press. p. 208. כשחזר לאמריקה, עבד כמדפיס בשיקגו ולימד בבית ספר, ולאחר מכן לקח שיעורים באמנות. הוא חזר למינכן בשנת 1911 להמשך לימודו כאמן. עם שובו לארצות הברית, נסע לטאוס בשנת 1914. שם הפך לאחד מעשרת אמני טאוס. בשנת 1917 חזר לשיקגו, לאקדמיה לאמנויות יפות.

בנוסף לאמנות שלו, אופר ידוע בפעילות החברתית שלו. הוא עזר לקורבנות מגפת השפעת בשנת 1918 שטופלה בבית הספר המקומי ואסף כסף עבור כורים בשביתה בניו מקסיקו.Nelson, Mary Carroll (1980). The Legendary Artists of Taos. New York: Watson-Guptill. p. 76 הוא היה גם חבר בארגון עובדי התעשייה וחסיד של לאון טרוצקי.

אופר מת מדלקת התוספתן. אפרו פוזר בנחל ליד ביתו בטאוס.Nelson, Mary Carroll (1980). The Legendary Artists of Taos. New York: Watson-Guptill. p. 80

 יצירה 
בשנות העשרים זכתה עבודתו של אופר להצלחה מסחרית. הוא הפך לחבר באקדמיה הלאומית לעיצוב. ציוריו של אופר בניו מקסיקו מאופיינים בסצנות ז'אנר של החיים האינדיאנים ונופים. אחד הדוגמנים האהובים עליו ביותר היה אינדיאני בשם ג'ים מירבל. מוזיאונים המחזיקים ביצירתו כוללים את המכון לאמנות בשיקגו, המוזיאון לאמנויות יפות, יוסטון, מוזיאון ניו מקסיקו לאמנות, מוזיאון טאוס לאמנות ומוזיאון אינדיאנפוליס לאמנות.

 גלריה 

 קישורים חיצוניים 


 הערות שוליים 

קטגוריה:ציירים אמריקאים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1876
קטגוריה:אמריקאים שנפטרו ב-1936